Page:King Alfred's West-Saxon Version of Gregory's Pastoral Care (2).djvu/307

298 XLI. Đætte on oðre wisan sint to manian ða eaðmodan, on oðre ða upahæfenan on hiora mode.

On oðre wisan sint to manianne ða eaðmodan, on oðre ða upahafenan. Đæm eaðmodum is to cyðanne hu micel sio heanes is & hu soðlic þe hie to hopiað, & eac habbað. Đæm upahafenum is to cyðonne hwelc nauht ðes worldgilp is þe hie clyppað & lufiað, & his ðeah nauht nabbað, ðeah hie wenen ðæt hie hiene hæbben. Gehieren ða eaðmodan hu ece ðæt is ðæt hie wilniað, & hu gewitende & hu unagen ðæt is ðæt hie onscuniað. Gehieren eac ða upahafenan hu gewitende ða ðing sint þe hie gidsiað, & hu ecu ða sint þe hie forhycgcað, & forleosan willað. Gehieren ða eaðmodan ðære Soðfastnesse stemne, ðæt is Crist ure lareow, he cwæð: Ælc ðara ðe bið geeaðmed, he bið upahafen. Gehieren eac ða upahafenan on hiera mode hwæt he eft cwæð: Ælc ðara ðe hiene selfne upahefed, he wierð gehiened. Gehieren ða eaðmodan hwæt Salomon cwæð, he cwæð: Sio eaðmodnes iernð beforan ðæm gilpe, & hio cymð ær ær ða weorðmyndu. Gehieren eac ða upahafenan on hiera mode hu he eft cwæð, he cwæð: Ær ðæs monnes hryre bið ðæt mod upahafen. Gehieren ða eaðmodan hwæt God cwæð ðurh Essaiam ðone witgan, he cwæð: To hwæm locige ic buton to ðæm eaðmodum & to ðæm stillum & to ðæm þe him ondrædað min word? Gehieren ða upahafenan hwæt Salomon cwæð, he cwæð: Hwæt ofermodegað ðios eorðe & ðis dust? Gehieren ða eaðmodan hwæt on psalmum gecweden is, ðætte Dryhten locige to ðæm eaðmodan. Gehieren ða upahafenan : Dryhten ongitt XLI. That the humble are to be admonished in one way, in another those puffed up in spirit. The humble are to be admonished in one way, in another the proud. The humble are to be told how great the loftiness is, and how genuine, wbich they aspire to, and also have. The proud are to be told how worthless this worldly glory is which they embrace and love, and have nothing of, although they think they have it. Let the humble hear how eternal that is which they desire, and how transitory and precarious that is which they shun. Let the proud also hear how transitory the things are that they desire, and how eternal those that they despise, and wish to lose. Let the humble hear the voice of